**PRAVICA DO DEDIŠČINE KOT SPODBUDA ZA TRAJNOSTNI RAZVOJ**

**Ljubljana, 10. – 11. september 2021**

**Uvodna predavanja**

**Sneška QUAEDVLIEG MIHAILOVIĆ** (1963) že več kot 25 let dela za vseevropsko združenje nevladnih organizacij, zavezanih kulturni dediščini, Europa Nostra. Leta 2000 je bila imenovana za generalno sekretarko. V tej vlogi tesno sodeluje z institucijami EU, Svetom Evrope, ZN, Unescom ter drugimi mednarodnimi in evropskimi vladnimi in nevladnimi organi na področju dediščine. Od ustanovitve zavezništva evropske dediščine 3. marca leta 2011 deluje kot koordinatorka te neformalne platforme evropskih in mednarodnih mrež, dejavnih na širšem področju dediščine. Odigrala je pomembno vlogo pri promociji in izvajanju Evropskega leta kulturne dediščine (ELKD), dejavno sodelovala v skupini zainteresiranih strani ELKD ter se trenutno ukvarja z vlogo in zapuščino Evropskega leta kulturne dediščine v okviru strokovne skupine Evropske komisije. Je redna govornica na evropskih konferencah in srečanjih o kulturni dediščini ter avtorica številnih publikacij o Evropi in kulturni dediščini. Pred kratkim je prispevala k zeleni knjigi evropske kulturne dediščine »Postavitev skupne evropske dediščine v središče evropskega zelenega dogovora.« Sodelovala je tudi pri pripravi evropskega poročila »Kulturna dediščina šteje za Evropo« (2015) ter pri projektu in publikacijah »Nova zgodba za Evropo« (2013). Sneška Quaedvlieg – Mihailović je diplomirala iz mednarodnega prava v Beogradu (nekdanja Jugoslavija) in iz evropskega prava in politike v Nancyju (Francija). Preden se je pridružila združenju Europa Nostra, je delala za institucije EU v Bruslju in nato za delegacijo Evropske komisije v Beogradu. Leta 1991 je bila ena od ustanoviteljic in prva generalna sekretarka Evropskega gibanja v Jugoslaviji.

**Dr. Jernej LETNAR ČERNIČ** je izredni profesor za pravo človekovih pravic, državno pravo in upravno pravo na Evropski pravni fakulteti Nove univerze. Objavil je številne prispevke v slovenščini, angleščini, španščini, italijanščini in romunščini. V zadnjih letih je objavil tri znanstvene monografske publikacije, in sicer:  *The Impact of European Institutions on the Rule of Law and Democracy: Slovenia and Beyond*, Oxford, Hart (Bloomsbury), 2020 (v soavtorstvu z Matejem Avbljem in Gorazdom Justinkom); *Slovenija na razpotju: geneza varstva človekovih pravic v slovenski družbi*, Kranj, Nova univerza, Fakulteta za državne in evropske študije, 2018 in *Corporate accountability under socio-economic rights*, Oxon, New York, Routledge, 2019 ter knjigo v soavtorstvu in uredništvu: *The Future of Business and Human Rights: Theoretical and Practical Considerations for a UN Treaty*, Cambridge, Antwerp, Portland, Intersentia, 2018 (z Nicolasom Carrillom Santarellijem). Njegova dela so bila citirana v poročilih organizacije Združenih narodov, Evropskega parlamenta in Sveta Evrope, v odločbah slovenskega Ustavnega sodišča ter akademskih študijah na vseh koncih sveta. Od študijskih let naprej deluje v različnih vlogah v slovenski in globalni civilni družbi, pri čemer sodeluje pri številnih domačih in mednarodnih človekoljubnih projektih.

**Dr. Patrice MEYER-BISCH** je doktor filozofije in usposobljen za neposredno raziskovanje politične etike, je koordinator Interdisciplinarnega inštituta za etiko in človekove pravice (IIEDH, 2016) in katedre Unesca za človekove pravice in demokracijo na Univerzi v Fribourgu (Švica). Že več kot dvajset let usklajuje delo "Skupine Fribourg", posvečene predvsem kulturnim pravicam. Leta 2004 je ustanovil Observatorij za raznolikost in kulturne pravice, NVO, kjer trenutno deluje kot predsednik. Njegove glavne raziskovalne in poučevalne dejavnosti so človekove pravice s poudarkom na kulturnih in gospodarskih pravicah, demokratičnem upravljanju in gospodarski etiki. Objavil je več kot 28 publikacij in številne članke o človekovih in kulturnih pravicah.

**Dr. Polona TRATNIK** je redna profesorica in znanstvena svetnica za filozofijo in umetnost na Fakulteti za slovenske in mednarodne študije (Nova univerza), kjer je tudi dekanja, ter znanstvena svetnica na Inštitutu IRRIS za raziskave, razvoj in strategije družbe, kulture in okolja. Trenutno (2019–2022) je vodja raziskovalnega projekta na področju kulturologije Družbene funkcije pravljic (ARRS J6-1807). Med letoma 2012–13 je bila predstojnica Oddelka za kulturne študije, med letoma 2016–19 pa dekanja Alma Mater Europaea Institutum Studiorum Humanitatis in vodja raziskovalnega programa s področja kulturologije Raziskave kulturnih formacij (ARRS P6-0278). Bila je Fulbrightova raziskovalka, pa tudi gostujoča profesorica na University of California Santa Cruz. Gostujoča profesorica je bila tudi na: Normal University Beijing, University of Art and Design Helsinki (TaiK) in Universidad Nacional Autónoma de México. Je predsednica Slovenskega društva za estetiko (od leta 2011), Društva inovatorjev Ljubljana (od leta 2018), direktorica zavoda Horizonti (od leta 2005) in namestnica glavnega sekretarja Svetovne zveze za estetiko. Objavila je osem monografij v štirih jezikih.

**Dr. Marjan HORVAT** je znanstveni sodelavec za področje sociologije na Inštitutu IRRIS, kjer raziskuje nacionalne in etnične identitete ter teorije javne sfere in demokracije skozi zgodovinsko prizmo v času evropeizacije in globalizacije. Ja avtor znanstvene monografije *Evropske identitete v procesih globalizacije* (FF UNI, 2010) in več znanstvenih člankov v indeksiranih revijah.

**Panel I / DEDIŠČINSKE PRAVICE**

**Thomas ADLERCREUTZ** je diplomiral iz prava (jur. kand.) na Univerzi v Uppsali (1971). Bil je sodnik na različnih sodiščih na Švedskem, svetovalec na več švedskih ministrstvih in pri Nacionalni upravi za dediščino, švedski vladni agenciji za kulturno dediščino. Pripravil je zakonodajo za vladno preiskavo kulturne dediščine (1994–1996). Je avtor publikacije Kulturegendomrätt - med en kommentar till kulturminneslagen (2001). Prispeval je k zbirki esejev *Pravna zaščita podvodne kulturne dediščine; nacionalne in mednarodne perspektive* (1999 in 2006) ter tudi k *Priročniku o pravu kulturne dediščine in mednarodni trgovini* (2014). Bil je sourednik druge izdaje *Komentarja h konvenciji UNIDROIT* *iz leta 1995* Lyndela Protta (2021). V četrtletnem pregledu švedske zakonodaje "*Karnov*" posodablja lastne pripombe na kulturno in muzejsko pravo. Je član Mednarodnega znanstvenega odbora ICOMOS za pravna, finančna in administrativna vprašanja ter član Odbora Mednarodnega prava za sodelovanje pri upravljanju globalne kulturne dediščine. Do leta 2012 je bil pravni svetovalec švedske Nacionalne uprave za utrdbe, zdaj je upokojen.

**Dr. Afolasade A. ADEWUMI** je višja predavateljica na oddelku za sodno prakso in mednarodno pravo Pravne fakultete Univerze v Ibadanu v Nigeriji, kjer poučuje pravo kulturne lastnine, nigerijski pravni sistem in mednarodno zasebno pravo. Deluje v pisarni za brezplačno pravno pomoč ženskam v sklopu Pravne fakultete Univerze v Ibadanu, kjer prispeva k zagotavljanju pravnega varstva ranljivim skupinam. Prejela je več mednarodnih štipendij na področju dediščine. Je štipendistka UNIDROIT-a (2014). Sklad princa Clausa, ICCROM in Smithsonian Institute so jo leta 2016 usposobili za prvo pomoč pri kulturni dediščini ter kot skrbnico dediščine v zahtevnih okoliščinah leta 2019. Na Nacionalni delavnici za prvo pomoč kulturni dediščini v kriznih časih, ki je potekala 6.–10. februarja 2017 v Malaviju, je sodelovala kot mednarodna strokovnjakinja za dediščino. Je članica naslednjih strokovnih teles: Nigerijske odvetniške zbornice (NBA), Nigerijske zveze učiteljev prava (NALT), Združenja nigerijskih arhivistov, Skupine za globalni odziv na kulturne nujne primere, Združenja za pravno izobraževanje Commonwealth (CLEA), Mreže za mednarodno pravo in politiko v Afriki (ILPAN) ter ICOMOS in ICLAFI (strokovna članica).

**Dr. Wojciech KOWALSKI** je študiral pravo na Jagielloneanski univerzi v Krakovu. Je profesor civilnega prava na Univerzi v Šleziji v Katowicah (od 1995) in vodja Oddelka za intelektualno in kulturno lastninsko pravo. Deloval je kot gostujoči profesor na Univerzi v Edinburghu (1998-2000), kot predavatelj v Londonu, Minsku (Belorusija), Heidelbergu in Atenah (zvezna država Georgia, ZDA). Predaval je na poletnih tečajih na Haaški akademiji za mednarodno pravo leta 2001 *(Restitution of Works of Art Pursuant to Private and Public International Law, Hague Academy of International Law, Recueil des cours, Vol. 288, Matrinus Nijhoff, 2002)*. Prispevke je predstavil na številnih mednarodnih konferencah, med drugim v Madridu, Ostendeju, Parizu, Moskvi, Londonu, Edinburghu, Warwicku, Manchestru, Sofiji, Arnhemu, Berlinu, Tartuju (Estonija), Vilni (Litva), New Yorku, Washingtonu, Haagu, Ottawi, Atenah (Georgia, ZDA), Aberdeenu, Plovdivu (Bolgarija), Barceloni, ​​Nashvillu (Tennesse, ZDA), Bruslju, Maastrichtu, Parizu, Santiagu de Compostela, Palermu, Istanbulu in Firencah (Italija). Je avtor ali soavtor 10 knjig (od tega štiri v angleščini) in avtor več kot 130 člankov, objavljenih na Poljskem in v tujini. Je predstavnik Poljske pri različnih mednarodnih organih, vključno z Odborom Sveta Evrope za kulturno dediščino in pri Unescu, ter eden od ustanoviteljev Mednarodnega odbora ICOMOS za pravna, upravna in finančna vprašanja (ICLAFI).

**Cyrill VON PLANTA** je švicarski samostojni arhitekt, partner in izvršni direktor srednje velikega podjetja za ohranjanje dediščine, zgodovine stavb in arheologije na Dunaju (Avstrija). Po opravljenem mizarskem vajeništvu v Maroggi (Švica) je magistriral s področja arhitekture na Accademia di Architettura, Università della Svizzera italiana v Mendrisiju (Švica) in Universidade Lusíada v Lizboni (Portugalska). Od leta 2018 je član uprave ICOMOS Austria, od leta 2020 član odbora ICOMOS International ter strokovni član ICLAFI.

**Dr. James K. REAP** je profesor in direktor programa za ohranjanje zgodovine na Univerzi v Georgiji (ZDA), direktor univerzitetnega programa Hrvaškega študija v tujini, fakultete na Inštitutu za afriške študije in sodelavec Centra Deana Ruska za mednarodno in primerjalno pravo. Ima diplomo doktorja pravnih znanosti. Bil je Fulbrightov štipendist na Jordanski univerzi za znanost in tehnologijo ter gostujoči profesor na Orenburškem inštitutu Moskovske državne pravne akademije. Predsednik Obama ga je imenoval v svetovalni odbor za kulturne dobrine ameriškega zunanjega ministrstva. Je sedanji generalni sekretar in nekdanji predsednik Odbora za pravna, administrativna in finančna vprašanja Mednarodnega sveta spomenikov in znamenitosti (ICOMOS) ter nekdanji uradnik Znanstvenega sveta ICOMOS. Je član upravnega odbora Ameriškega odbora Modrega ščita in član izvršnega odbora US/ICOMOS. Izvajal je raziskave in projekte v vzhodni in južni Evropi, Srednji Aziji, Afriki, na Bližnjem vzhodu in na Karibih ter zagotovil usposabljanje in tehnično pomoč komisijam za ohranjanje zgodovine po Združenih državah.

**Panel II (prvi del) / TRAJNOSTNI RAZVOJ**

**Kimmo AULAKE** je trenutno svetovalec ministra na Ministrstvu za izobraževanje in kulturo Finske. Kimmo je poklicno delal na področju kulturne politike že več kot 25 let in trdno verjame v moč umetnosti in kulture pri spodbujanju gospodarstva, demokracije, trajnosti in blaginje. Veliko je delal na uresničevanju politik ustvarjalnega gospodarstva, kulturnega izvoza in kulturne raznolikosti. Svoje misli o teh vprašanjih je delil tudi na več mednarodnih konferencah v Evropi in širše. Je ali je bil predsednik ali član številnih odborov in delovnih skupin pri EU, Svetu Evrope, Unescu in INCP. Kot priznanje za svoje dosežke je bil Kimmo leta 2016 proglašen za viteza prvega reda Finskega leva.

**Dr. Daniela Angelina JELINČIĆ** je višja raziskovalna svetnica/redna profesorica, zaposlena na Inštitutu za mednarodne odnose (IRMO), Hrvaška. Njeni posebni interesi so na področju kulturnega turizma, upravljanja kulturne dediščine, kulturne/ustvarjalne industrije, kulturne politike, ustvarjalnosti, izkustvene ekonomije in družbenih inovacij. Bila je gostujoča raziskovalka Fulbrightovega programa (2019/2020) na Univerzi v Gruziji. Kot pridružena profesorica poučuje kulturni turizem, upravljanje kulturne dediščine, ustvarjalne industrije ter ustvarjalnost na Univerzi v Zagrebu, Poslovni šoli Zagreb, Univerzi Edwarda Bernaysa v Zagrebu in občasno na Unescovi katedri za upravljanje kulturne dediščine in trajnostni razvoj in Inštitutu za napredne študije (iASK) v Köszegu na Madžarskem. Napisala je več znanstvenih knjig (Inovacije v kulturi in razvoju: »culturinno učinek« v javni politiki; ABC kulturnega turizma; Kultura v izložbi; Kultura, turizem, medkulturnost), sourednica knjige Ustvarjanje in upravljanje izkušenj v kulturnem turizmu, je avtorica številnih znanstvenih člankov in poglavij knjig, nacionalnih/mednarodnih študij ter več nacionalnih/lokalnih strateških dokumentov. Delala je kot strokovnjakinja Sveta Evrope za kulturni turizem ter koordinirala ali sodelovala pri več nacionalnih in mednarodnih interdisciplinarnih raziskovalnih projektih na področjih kulturne dediščine, kulturnega turizma, ustvarjalnih industrij, kulturnih in turističnih politik.

**Dr. Yasemin SARIKAYA LEVENT** je diplomirala in magistrirala iz mestnega in regionalnega načrtovanja, leta 2008 pa je na METU doktorirala iz problemov načrtovanja arheoloških najdišč v Turčiji. Od leta 2009 predava kot docentka na Univerzi v Mersinu o zgodovini procesov urbanizacije, ohranjanju mest, načrtovanju in ohranjanju arheoloških najdišč, pravnem in upravnem okviru konservatorstva v Turčiji ter urbanih utopijah. Bila je raziskovalka in svetovalka na različnih projektih, npr. raziskovalni projekt o vključevanju javnosti v konservatorske procese na arheološkem najdišču Akkale (Mersin), priprava poročila o izvedljivosti arheološkega parka Gordion (Ankara), raziskovalni in izvedbeni projekt za javno integracijo in razvoj okoli gomile Yumuktepe (Mersin); poročilo o izvedljivosti za vključitev, ohranjanje in predstavitev arheološkega najdišča Akkale (Mersin) ter znanstveno posvetovanje za pripravo konservatorskega načrta in zasnove projekta za zgodovinsko mesto Harran (Şanlıurfa). Je članica Turške zveze Zbornice urbanistov od leta 2009, članica PLPR/AESOP od leta 2014, ICOMOS Turčija od leta 2017, ICLAFI od leta 2018 in predstavnica ICLAFI v delovni skupini za trajnostni razvoj od leta 2021.

**Panel II (drugi del) / TRAJNOSTNI RAZVOJ**

**Marcin SKRYCKI** je odgovoren za vrednotenje projektov dediščine v okviru Operativnega programa Infrastruktura in okolje ter drugih evropskih skladov na poljskem ministrstvu za kulturo in nacionalno dediščino. Od leta 2019 je vključen tudi v vrednotenje in izvajanje Izida 1 v okviru Upravljanja kulturne dediščine, ki ga financira Finančni mehanizem Evropskega gospodarskega prostora (EGP). Diplomiral je na Pravni fakulteti Univerze v Varšavi in trenutno dela na tezi o državni pomoči v kulturi. Njegovo področje znanja je vrednotenje in izvajanje kulturnih infrastrukturnih projektov, financiranih s pomočjo evropskih sredstev.

**Dr. Goran ZLODI** je doktor informacijskih znanosti/muzeologije in dela kot izredni profesor na Katedri za muzeologijo in upravljanje dediščine Oddelka za informacijske in komunikacijske znanosti (Univerza v Zagrebu, Hrvaška). Poučuje naslednje predmete: Muzejska dokumentacija, Metapodatki in Virtualni muzej. Kot strokovnjak za množično financiranje sodeluje pri projektu Virtualni multimodalni muzej (ViMM) v okviru programa EU Obzorje 2020 (CULT-COOP-8-2016) (2017–2018). Je član ICOM/CIDOC in član uredniškega odbora delovne skupine DARIAH-EU za sodelovanje v skupnosti. Sodeloval je pri mednarodnem projektu InterPARES Trust-Trust and Digital Records in a Increatingly Networked Society (2013–2018). Je raziskovalec pri mednarodnem projektu InterPARES Trust AI (2021-2026) in član Delovne skupine za razvoj strategije digitalizacije kulturne dediščine Republike Hrvaške do leta 2020 (Delovna skupina za tehnično usklajevanje). Sodeluje v projektu Odkrivanje starih dubrovniških katedral – razvoj interaktivnih digitalnih raziskovalnih orodij. Razvija t. i. *edusourcing* kot pristop, ki uporablja metode in prakse, ki izhajajo iz projektov množičnega financiranja za dejavnosti vključevanja študentov, prilagojene za obravnavanje posebnih potreb in zahtev izobraževalnega konteksta.

**Dr. Riin ALATALU** je podpredsednica ICOMOS-a, delovne skupine pristopov na podlagi pravic, CIVVIH in ICLAFI. Je izredna profesorica za kulturno dediščino in konservatorstvo na Estonski umetnostni akademiji in predsednica Sveta za ohranjanje estonske dediščine. Delala je na vodilnih položajih v odboru za nacionalno dediščino, oddelku za kulturo in dediščino v Talinu ter na estonskem ministrstvu za kulturo. Doktorirala je na področju ohranjanja dediščine. Vodila je več kampanj, vključno z letom estonske nacionalne kulturne dediščine leta 2013, dnevi evropske kulturne dediščine, obiskom baltskih graščin in drugimi dejavnostmi ozaveščanja. Bila je pobudnica sodelovanja z odločevalci in širšo publiko, vključno z organi za varstvo narave, občinami in lokalnimi skupnostmi. Sodelovala je v več raziskovalnih projektih, tudi v projektu Moč dediščine. Je avtorica in soavtorica več knjig in številnih člankov na akademski in poljudnoznanstveni ravni.

**Dr. Ave PAULUS** je predsednica ICOMOS-a v Estoniji, članica mednarodnih znanstvenih odborov ICOMOS za kulturne krajine ter pravna in administrativna vprašanja, pristope, ki temeljijo na pravicah, in za področja podnebnih sprememb ter dediščino. Je strokovnjakinja iz Estonije v skupini OMC Evropske unije za krepitev odpornosti kulturne dediščine na podnebne spremembe. Magistrirala je na Estonski umetnostni akademiji (ohranjanje in obnova dediščine) in na Univerzi v Tartuju (semiotika in teorija kulture). Njeno doktorsko delo obravnava model ohranjanja dediščine, ki temelji na vrednotah in pravicah dediščinske skupnosti. Je specialistka za vprašanja kulturne dediščine pri okoljskem odboru Estonije. Koordinirala je več kot 30 razvojnih in raziskovalnih projektov na področju ohranjanja dediščine v sodelovanju z državo, dediščinskimi skupnostmi in univerzami. Ave Paulus je svoje raziskovalne rezultate predstavila v okviru številnih domačih in mednarodnih znanstvenih dogodkov in prispevkov.

**Janko ROŽIČ** je arhitekt in urbanist, predavatelj in esejist. Dela v lastnem ateljeju z arhitekti Odprtega kroga (Drašler, Polda, Kolić, Jerman, Benedičič ...). Bil je asistent raziskovalec na Fakulteti za arhitekturo v Ljubljani (1988 do 1996) in svetovalec ministra za kulturo (2005 do 2007). Od leta 2012 je tudi predavatelj na FGPA - Fakulteti za arhitekturo Univerze v Mariboru. Je pobudnik in arhitekt svetovno znanega hostla Celica (s Kočico, Okornom, Krmeljem, Ostanom, Zorkom, Drašlerjem KUD Sestava). Za Hišo Raduha v Lučah (z Drašlerjem in Suhadolcem) je leta 2013 prejel nagrado zlati sejalec, za Novo Rinko v Solčavi (z Lobnikom in Podlipnikom) je bil nagrajen z zlatim svinčnikom 2012, Plečnikovo medaljo in mednarodno nagrado konstruktivne Alpe 2013. Odprti krog je zgradil Hišo mladih v Ajdovščini (2011), prenovil Art center Pionirski dom v Ljubljani (2017) in trg v Stari Fužini v Bohinju (2020). Pripravili so (po njegovi metodologiji) prostorske raziskave kulturne dediščine in arhitekturne tipologije za tradicionalna naselja v Bohinju, Gorjah in dolini Soče (2016–2021). Na beneškem bienalu 2018 je skupaj s finskim arhitektom Juhanijem Pallasmaao sodeloval pri predstavitvi programa Arhitektura in nevroznanost na IUAV. V okviru BIG SEE pripravlja mednarodno konferenco Kriza globalizacije in kritični regionalizem, ki bo potekala leta 2022. Skozi teoretično in praktično delo, ki temelji na uvidih v prostorske principe in jezikovne vzorce, povezuje lastno ustvarjalnost z najstarejšimi modrostmi umeščanja v prostor in z najsodobnejšimi umetniškimi, znanstvenimi ter filozofskimi uvidi. Je avtor številnih esejev in soavtor knjige Sporočila prostora, ZRC SAZU, Ljubljana, 2008.

**Mona O'ROUKE** je strokovna članica in prihodnja predsednica ICLAFI. Je predsednica delovne skupine ICOMOS Irska za vprašanja svetovne dediščine. V tej vlogi je bila neposredno vključena v irsko ministrstvo za stanovanjske zadeve, lokalno upravo in dediščino (DCHG), kjer je svetovala o vprašanjih svetovne dediščine in zlasti odgovornosti držav v skladu s Konvencijo o svetovni dediščini in njenimi operativnimi smernicami. Njeno področje zanimanja so procesi vključevanja zainteresiranih strani in skupnosti pri upravljanju dediščine in pri reševanju sporov. Nedavno je sodelovala z DCHG pri vzpostavljanju pilotnih delavnic za krepitev zmogljivosti za skupnosti s kraji, ki so v obravnavi za vključitev na trenutno odprti irski poskusni seznam svetovne dediščine. V akademskih ustanovah predava o svetovni dediščini, mednarodnih konvencijah, listinah, priporočilih in načelih, zakonodajnem okviru za varstvo kulturne dediščine na Irskem in metodologiji za beleženje in dokumentiranje zgodovinskega grajenega okolja. Njeno svetovalno delo vključuje raziskave, kritično analizo, razvoj politik in načrtovanje strategij za obravnavo vprašanj varstva kulturne dediščine. Trenutno sodeluje pri Strategiji in politiki svetovne dediščine za Irsko.

**Prva delavnica /** **NAČIN UVELJAVLJANJA DEDIŠČINSKIH PRAVIC V PRIMERIH TEŽKE DEDIŠČINE**

**Ddr. Verena PERKO** je pisateljica, pesnica in arheologinja z doktoratom s področja rimske arheologije Univerze v Ljubljani. Svoje strokovno znanje je izpopolnjevala na poletnih šolah ICOM Univerze Masaryk v Brnu ter s štipendijo Paula Gettyja v muzejih ZDA in na Univerzi East England v Norwichu. Študirala je muzeologijo na Univerzi v Zagrebu in doktorirala pri prof. Tomislavu Šoli. Je muzejska kustosinja in univerzitetna učiteljica, ena od pobudnic in ustanoviteljic doktorskega študija dediščine na Univerzi v Ljubljani. Je aktivna članica ICOM-a, ICOMOS-a in Evropskega združenja za interpretacijo dediščine ter članica več slovenskih strokovnih in znanstvenih združenj.

**Dr. Almudena CRUZ YÁBAR** je državna kustosinja, trenutno odgovorna za kulturne zadeve na Ministrstvu za predsedstvo, odnose s parlamentom in demokratični spomin Španije. Pred tem se je ukvarjala z varstvom kulturne dediščine na Oddelku za likovno umetnost na Ministrstvu za kulturo in šport, kjer je bila vodja evropskih zadev in španska delegatka pri EPA Kulturnih poteh in CDCCP. Je članica združenj ICOM, ICOFOM, HEREIN in Skupine za razmislek »EU in kulturna dediščina«. Skoraj desetletje je delala v Muzeju kraljice Sofie v Madridu, kjer je bila zadolžena za koordinacijo prevzemov umetniških del, razstav, filmskih serij, seminarjev in publikacij, opravljala je tudi delo kustosinje na fotografskem oddelku. Kasneje je delala na pravnem oddelku Narodnega muzeja Prado. Poleg tega je trenutno izredna profesorica na Oddelku za umetnostno zgodovino Univerze Complutense, kjer poučuje muzeologijo, špansko umetnost 20. stoletja in avantgardo. Je diplomirana pravnica in magistrica sodobne zgodovine umetnosti in likovnih umetnosti ter je neodvisna raziskovalka in kustosinja. Specializirana je za področji fotografije in kulturne dediščine.

**Dr. Uroš KOŠIR** je arheolog v zasebnem podjetju za arheološke storitve Augusta, d. o. o., s sedežem v Idriji. Specializiral se je za področje sodobne arheologije konfliktov, doktoriral je na Oddelku za arheologijo Univerze v Ljubljani. Njegovo raziskovanje se osredotoča na konfliktne pokrajine prve in druge svetovne vojne v Sloveniji ter na njihovo številno zapuščino, zlasti na materialno kulturo. Je avtor več člankov o različnih temah, od sodobne arheologije konfliktov do osebne zgodovine ljudi, vpletenih v vojne dvajsetega stoletja. Bil je sourednik publikacije *Rediscovering the Great War. Archaeology and Enduring Legacies on the Soča and Eastern Fronts* (Routledge, 2019).

**Druga delavnica – PRAVNI IN UPRAVNI VIDIKI DEDIŠČINSKIH PRAVIC**

**Dr. Anne Mie DRAYE** je (zaslužna) redna profesorica in nekdanja dekanja Pravne fakultete Univerze Hasselt. Bila je tudi gostujoča profesorica na Katoliški univerzi Leuven in Akademiji Istropolitana Nova v Bratislavi. Deluje kot pravna svetovalka v imenu javnih organov na nacionalni in mednarodni ravni, delovala je tudi kot nadomestna ocenjevalka na Environmental Enforcement Court. Anne Mie Draye je avtorica več knjig in številnih člankov o pravnih vidikih ohranjanja zgodovine v Flamski regiji, Belgiji in Evropi. Objavlja tudi prispevke o pravnih vidikih prostorskega načrtovanja. Je nekdanja predsednica združenja Monument Watch in nekdanja predsednica Kraljeve komisije za spomenike in najdišča (Flamska regija). Bila je podpredsednica in je še vedno članica Mednarodnega znanstvenega odbora ICOMOS za pravna, finančna in administrativna vprašanja (ICLAFI).

**Matleena HAAPALA** od leta 2015 deluje kot višja uradnica za pravne zadeve na Ministrstvu za okolje na Finskem. Njene prejšnje delovne izkušnje vključujejo pravno svetovanje na Finski agenciji za dediščino 2008–2015. Matleena je magistrirala pravo na Univerzi v Turkuju. Usposabljala se je na Okrožnem sodišču v Lahtiju. Prav tako je magistrirala iz filologije na Univerzi v Jyväskyli. Matleena je od leta 2009 članica ICOMOS-a na Finskem, od leta 2016 pa članica Mednarodnega znanstvenega odbora ICOMOS za pravna, administrativna in finančna vprašanja (ICLAFI).

**Tretja delavnica / SESTANEK SKUPINE ZA REFLEKSIJO – EVROPSKA DEDIŠČINA IN KULTURA GRADNJE KOT GENERATOR DEDIŠČINE PRIHODNOSTI**

**Vera AMEELS** je magistrica zgodovine in arheologije na Univerzi v Gentu in diplomantka naprednih študij na področju geografske analize fizičnega okolja, virov in naravnih tveganj na Univerzi za znanost in tehnologijo v Lillu v Franciji. Za flamsko vlado je delala od leta 1996, najprej kot arheologinja na srednjeveškem najdišču Ename v Flandriji. Od leta 2012 dela kot uradnica. Osredotoča se na arheologijo in pokrajino (razvoj zakonodaje in politik) ter na pobude EU. Je flamska predstavnica v Evropski strokovni skupini za kulturno dediščino, Partnerstvu za kulturo in kulturno dediščino urbane agende, EAC (Evropski arheološki svet), EHLF (Pravni forum o evropski dediščini) in Skupini za razmislek o EU in kulturni dediščini, pri slednji sodeluje tudi v sekretariatu. Je flamska koordinatorka za znak evropske dediščine in je članica Mreže za podnebno dediščino in Flamske komisije za Unesco.

**Arno BEUNEN** je diplomirani konservator in restavrator papirja in fotografskih predmetov ter magister znanosti o dediščini, študiral je na Univerzi v Antwerpnu. V magistrski nalogi je primerjal upravljanje dveh historičnih kazinov arhitekta Léona Stynena na belgijski obali. Leta 2017 je začel delati na Oddelku za kulturo, mladino in medije kot vodja umetniške zbirke flamske skupnosti, ki obsega približno 20.000 kosov. Leta 2020 je postal uradnik za področje mednarodne politike kulturne dediščine, pri čemer njegovo delo obsega evropske pobude, Unescovo konvencijo iz leta 2003 in program Spomin sveta. Je flamski predstavnik v Evropski strokovni skupini za kulturno dediščino; CDCPP in Skupini za razmislek EU in kulturno dediščino, za slednjo sodeluje tudi v sekretariatu.